Referat fra styremøte 24.11.24

Gjennomgang av økonomi ved kasserer Tommy Elde. Kretsen har sunn og god økonomi. Totalt sett lite endringer fra forrige møte.

Jonas Wibe har sendt søknad om støtte ut over 50 % for å delta på turneringslederkurs for å bli kretsautorisert turneringsleder. Jonas undersøker med sin klubb hva de er villig til å gi i støtte. Kretsstyret skal undersøke om Forbundet kan sponse, eller om det er mulig å ta kretsautoriseringen i vår krets, for å slippe kostnadene ved å reise sørover. Vi kommer tilbake til saken på neste styremøte når nødvendig informasjon er innhentet.

Jonas og Terje har gått gjennom vedtektene for kretsen. Det kan bli aktuelt å endre vedtektene i tråd med Forbundet ifmb hvor mange medlemmer en klubb må ha for å få sende representant/ representanter til kretstinget. For å endre vedtektene må det være 2/3 flertall på kretstinget. Vi jobber videre med saken.

I følge vedtekter skal alle klubber sende regnskap til kretsen hvert år. Dette har ikke vært fulgt opp, men vi håper å få skikk på det kommende år. Hvis en klubb legges ned, er det kretsen som skal overta beholdning av penger og utstyr.

Styret vil gjøre klubbene oppmerksom på at *Kretsstyret* skal *være kretsen sin disiplinær myndighet og utøve denne myndighet i tråd med vedtekter fra NBF.*

4. div 8-9 feb 2025 arrangeres i Harstad.

Det ble annonsert at første helga skulle spilles på Sortland og andre helga skulle spilles i Harstad. Det har kommet inn forespørsler om å ha begge helgene på Sortland da det er overvekt av spillere fra Lofoten og Vesterålen.

Styret kom fram til at vi arrangerer som annonsert. For seinere sesonger forbeholder vi oss retten til å flytte arrangementet der det er fornuftig ifht deltakelse/ oppmøte.

Referent

Solbritt Lindahl